***Final Fantasy VIII*** (ファイナルファンタジーVIII, *Fainaru Fantajī Eito*) er et konsollrollespill utviklet og utgitt av Square (nå Square Enix) til PlayStation i 1999 og i 2000 til Windows. Det er det åttende spillet i *Final Fantasy*-serien og er den andre tittelen som ble utgitt til PlayStation og Windows. Spillet handler om noen unge leiesoldater som blir dratt inn i en internasjonal konflikt og som prøver å beskytte verdenen fra en ond magiker.

*Final Fantasy VIII* forlot noe av tradisjonen satt av tidligere *Final Fantasy*-spill. Det er det første spillet i serien med realistisk proporsjonerte figurer og det første som ikke har et magisystem basert på magipoeng. Det er også det eneste spillet i serien som ikke bruker tradisjonelle måter å gjøre en figur sterkere.

Spillet mottok positive anmeldelser og var en kommersiell suksess. Det kom på 22.-plass i *Famitsu*-lesernes kåring av de 100 beste spill gjennom tidene i 2006. Tretten uker etter spillets utgivelse var det solgt over seks millioner eksemplarer, og det hadde tjent inn over 50 millioner amerikanske dollar.

Spillmekanismer
---------------

I likhet med *Final Fantasy VII*, består *Final Fantasy VIII* av tre hovedspillmodus: et verdenskart, et feltkart og battle screen. Verdenskartet er en tredimensjonalt forminsket versjon av verdenen hvor spilleren kan navigere fritt. Figurene kan reise over verdenskartet på forskjellige måter, inkludert til fots, bil, chocobo, tog og luftskip. Feltkartet består av spillbare 3D-figurer som er plassert på en eller flere prerendrede 2D-bakgrunner som representerer steder som for eksempel byer eller skoger. Battle screen er en 3D-modell av forskjellige steder, hvor turbaserte kamper mellom spillbare figurer og datastyrte fiender finner sted. Det tradisjonelle våpen- og rustningsystemet er ikke med i dette spillet men nytt innhold, for eksempel «Junction»-systemet og minispillet «Triple Triad», er blitt inkludert.

Scenario
--------

### Miljø

Mesteparten av *Final Fantasy VIII* utspiller seg i en navnløs verden med én måne. Planeten består av fem store landmasser. Esthar, det største kontinentet, dekker det meste av den østlige delen av kartet. Galbadia, det nest største landområdet, er plassert i vesten og inneholder mange av spillets områder. Den norligste landmassen er det arktiske Trabia. Øyen Balamb, stedet hvor spillet begynner, er det minste kontinentet og ligger omtrent midt i kartet. De gjenværende landmassene er mindre og hovedsakelig øde. De er dekket med steinete terreng som ble forårsaket av kollisjonen til en «Lunar Cry»-hendelse; monstre fra månen som faller ned på planeten. Det sørligste landområdet er et arkipel av landseksjoner som tidligere var en forent øy. Resten av verdenen består av øyer og marinebyggverk og en rekke steder utenfor verdenskartet kompletterer *Final Fantasy VIII*s spillbare områder.

Som en del av regissør Yoshinori Kitases ønske om å gi *Final Fantasy VIII* en fremmed atmosfære, ble ulike design implementert i spillets områder ved å bruke stilen til internasjonalt velkjente steder, samtidig som å vedlikeholde en fantasy-atmosfære. Inspirasjon til miljøet inkluderer arkitektur fra oldtidens Egypt og antikkens Hellas, Paris i Frankrike og et idealisert, futuristisk europeisk samfunn.

### Hovedpersoner

De seks spillbare hovedpersonene i *Final Fantasy VIII* er Squall Leonhart, en ensom ulv som fokuserer på pliktene sine for å unngå sårbarhet; Rinoa Heartilly, en åpenhjertig og lidenskapelig ung kvinne som følger sitt hjerte i enhver situasjon; Quistis Trepe, en instruktør med en seriøs og tålmodig holdning; Zell Dincht, en kampsportutøver med en lidenskap for kampsport og pølser; Selphie Tilmitt, en munter jente som elsker tog og styrer stjerneskipet «Ragnarok»; og Irvine Kinneas, en skarpskytter og fullkommen damenes jens. Midlertidig spillbare personer inkluderer Laguna Loire, Kiros Seagill og Ward Zabac, som opptrer i tilbakeblikksekvenser, og motstanderne Seifer Almasy og Edea Kramer.

Under spillets førproduksjon, foreslo figurdesigner Tetsuya Nomura at en følelse av «skoledager» ble inkorporert i spillet. Scenarioforfatter Kazushige Nojima hadde allerede tenkt frem en historie hvor hovedpersonene var på samme alder. Ideene deres passet sammen og dannet grunnlaget for «Garden»-militærakademiene. Nojima planla at de to spillbare gruppene i spillet (Squalls nåtidsgruppe og Lagunas gruppe fra fortiden) skulle være svært forskjellige fra hverandre. Denne ideen kom frem med kontrasten mellom alderen og erfaringen til Lagunas gruppe og ungdommeligheten og naiviteten til Squalls gruppe.

For å overholde spillets fjerne atmosfære ble figurene utformet med et fremtredende europeisk utseende. Den første *Final Fantasy VIII*-figuren som ble utformet var Squall. Nomuras ønske om å gi Squall et unikt utseende og understreke hans rolle som den sentrale figuren, førte til at han inkluderte et arr over øyenbrynet og nesebroen hans. Ettersom det enda ikke var noen detaljert historie for Squall, overlot Nomura forklaringen bak arret til Nojima. Squall ble gitt et «gunblade», en revolver/sverd-hybrid som hovedsakelig fungerer som et sverd. Det siste elementet i Squalls figurdesign var pelsen langs jakkekragen som Nomura la til for å utfordre spillets filmsekvensdesignere.

I *Final Fantasy VIII* ble noen av Nomuras figurskisser, som han hadde tegnet før spillets utvikling, inkludert. Disse skissene var av Edea, Fujin og Raijin. De to sistnevnte skulle opprinnelig brukes i *Final Fantasy VII* men siden figurene Turks ble inkludert i det spillet, ble Fujin og Raijin unødvendige. Edea ble utformet før utviklingen av *Final Fantasy VII*, basert på tegnestilen til Yoshitaka Amano.

### Handling

*Final Fantasy VIII* begynner med at Squall duellerer mot Seifer i en treningsperiode utenfor Balamb Garden-militærakademiet. De to kadettene gir hverandre arr over ansiktene og blir returnert til Garden for behandling. I mellomtiden invaderer Galbadia-regimet Dollet Dukedom, og Dollet blir nødt til å leie assistanse fra Balbamb Gardens «SeeDs», som er elite leiesoldatstyrker. SeeD bruker oppdraget som en avsluttende eksamen for sine kadetter. Med hjelp av sin veileder, Quistis, består Squall sin prerequisite og kommer i samme gruppe som Seifer og Zell. Seifer adlyder ikke ordrene og forlater sitt lag halvveis i oppdraget, slik at Selphie må bli med Squall og Zell for resten av oppdraget. Etter oppdraget stopper SeeD Galbadias fremmarsj, Squall, Zell og Selphie blir forfremmet til SeeD-status og Seifer blir disiplinert for å ikke adlyde ordre.

På avslutningsfesten møter Squall Rinoa, hvis personlighet er hans motstykke. Når Squall kommer på lag med Zell og Selphie for å hjelpe Rinoas Galbadia-motstandergruppe, får han vite at en trollkvinne kalt Edea står bak Galbadias krigshandlinger. Etter ordre fra Balamb og Galbadia Garden forsøker Squall og gruppen hans – som nå også inkluderer Rinoa, Quistis og Irvine – å snikmyrde Edea. Til tross for en nesten feilfri utførelse av planen, blir attentatforsøket mislykket. Gruppen får vite at Seifer har forlatt Garden for å bli Edeas «ridder».

Etter at gruppen rømmer, utplasserer Galbadia missiler i retning Trabia Garden. I frykt om at Balamb Garden blir Edeas neste mål for hevn, bestemmer gruppen seg for å dele inn i to lag. Squalls gruppe returnerer til Balamb Garden for å advare om angrepet, men han må først stoppe en intern konflikt som ble startet av NORG, SeeDs økonomiske støttespiller. Selphies lag drar til Galbadian Missile Base i håp om å stoppe missilene, men de mislykkes. Ved en feiltakelse får Squall Balamb Garden til å fly og klarer å styre det unna missilene. Men han mister kontroll, og Garden kolliderer i havnen til Fisherman's Horizon. Mens lokale teknikkere reparerer Garden, invaderer Galbadia Fisherman's Horizon. De er på jakt etter en jente kalt «Ellone», som oppholdt seg i Balamb Garden inntil nylig. Ellone rømmer omsider til Esthar, verdens teknologiske supermakt.

Når Squall møter Ellone får han vite at hun har sendt ham og de andre gruppemedlemmene inn i tilbakeblikk som foregikk 17 år i fortiden for å endre den. Tilbakeblikkene handler om Laguna og de to vennene hans, Kiros og Ward. Laguna går fra å være Galbadia-soldat til beskytter av en landsby til leder av en motstandsbevegelse mot trollkvinnen Adel og senere til å bli Esthars president.

I mellomtiden tenker Squall på personlige problemer, pågående hendelser, som for eksempel at Headmaster Cid utnevnte ham som SeeDs nye leder, og hans økende tiltrekning til Rinoa. Idet gruppen utforsker Trabia Gardens ruiner, får de vite at alle unntatt Rinoa ble oppdratt, sammen med Seifer og Ellone, i et barnehjem som ble ledet av Edea. Senere utviklet de amnesi på grunn av deres bruk av Guardian Forces. Det blir også avslørt at Cid og Edea etablerte Garden hovedsakelig for å bekjempe korrupte trollkvinner. Etter avsløringene kriger styrkene til Balamb Garden mot Galbadia-hæren, som henholdsvis blir ledet av Squall og Seifer, over barnehjemmet. Balamb bekjemper Galbadia, og spilleren får vite at Edea kun er et motvillig redskap som er blitt besatt av «Ultimecia», en mektig trollkvinne fra fremtiden som ønsker å presse tiden sammen inn i ett øyeblikk. Det er derfor hun leter etter Ellone. Edea taper en avgjørende kamp mot SeeD og etter det overfører Ultimecia sine krefter til Rinoa. Edea overlever, men Rinoa går inn i en koma. Squall blir besatt av å vekke henne og drar til Esthar for å finne Ellone, da han tror hun kan redde Rinoa.

Mens Rinoa får behandling på Esthars romstasjon, bruker Ultimecia henne til å befri Adel fra fangenskap. Ultimecia beordrer deretter Seifer til å aktivere «Lunatic Pandora»-fasilitetet. Dette fremkaller en skur av mostre fra månen som sender oppbevaringsapparatet som Adel ligger i til planeten. Etter å ha valgt Adel som sin nye kropp, forlater Ultimecia Rinoa i verdensrommet. Squall redder henne, og de returnerer til planeten i et forlatt stjerneskip. Idet de lander, setter delegater fra Esthar Rinoa til fange på grunn av hennes trollkvinneegenskaper, men Squall redder henne. Laguna unnskylder for hendelsen og annonserer planen til Dr. Odine om å la Ultimecia besette Rinoa, få Ellone til å sende Rinoa og Ultimecia til fortiden og deretter få kun Rinoa tilbake til nåtiden. Dette gjør at Ultimecia begynner «Time Compression», som fører til at Squall og de andre kan konfrontere Ultimecia in hennes verden. For å oppnå dette infiltrerer de Lunatic Pandora, bekjemper Seifer og Adel, og får Rinoa til å arve Adels krefter. Time Compression har dermed begynt. Gruppen drar til Ultimecias slott og bekjemper henne.

Etter Ultimecias nederlag, begynner universet å bli normalt igjen, men Squall blir nesten borte i tid idet han opplever spillets bakgrunnshistorie. Når en døende Ultimecia drar tilbake i tid for å overføre kreftene sine til Edea, informerer Squall Edea om konseptene bak Garden og SeeD. Etter det er han i stand til å samle sammen minnene sine og bli bevisst igjen og kan dermed dra tilbake til nåtiden. Sluttfilmen viser hendelsene etter at Squall og de andre har returnert til nåtiden: Seifer blir gjenforent med Raijin og Fujin; Laguna besøker Raines grav sammen med Ellone, Ward og Kiros; og en feiring finner sted i Garden, hvor Squall og Rinoa omfavner hverandre i måneskinnet.

Utvikling
---------

Utviklingen av *Final Fantasy VIII* begynte under oversettingen av *Final Fantasy VII* til engelsk. Seriens skaper, Hironobu Sakaguchi, hadde stillingen som produksjonsleder, men jobbet i denne perioden hovedsakelig på utviklingen av filmen *Final Fantasy: The Spirits Within*. Han overlot derfor regissørjobben til Yoshinori Kitase. Shinji Hashimoto ble gitt stillingen som produsent.

Lyd
---

Nobuo Uematsu skrev og regisserte lydsporet til *Final Fantasy VIII*, som ble gitt ut på fire CD-er av DigiCube i Japan, og av Square EA i Nord-Amerika. I tillegg ble et orkestrert arrangement av utvalgte spor fra spillet, arrangert av Shiro Hamaguchi, utgitt under tittelen  *Fithos Lusec Wecos Vinosec*, og en samling av pianoarrangementer, spilt av Shinko Ogata, lansert under tittelen *Piano Collections Final Fantasy VIII*.

Lydsporet er best kjent for to sanger: «Liberi Fatali», en korsang på latin som spilles under introduksjonen av spillet, og «Eyes on Me», en popsang sunget av kinesiske Faye Wong, som også er spillets hovedsang. «Eyes on Me» ble gitt ut som en CD-single i Japan. Den solgte over 400 000 eksemplarer, og ble følgelig den bestselgende videospillmusikk-singlen noensinne i Japan, frem til utgivelsen av «Hikari» av Hikaru Utada fra *Kingdom Hearts*. «Liberi Fatali» ble spilt under sommer-OL 2004 i Athen da synkronsvømming for kvinner fant sted.

Mottakelse
----------

| Samling av flere omtaler |
| --- |
| Samler | Poengsum |
| GameRankings | 89,8 % |
| Metacritic | 90 av 100 |
| Omtaler |
| Publikasjon | Poengsum |
| *Edge* | 9 av 10 |
| *Electronic Gaming Monthly* | 9,5 av 10 |
| *Famitsu* | 37 av 40 |
| *Game Informer* | 9,5 av 10 |
| GameRevolution | A- |
| GameSpot | 9.5 av 10 |
| IGN | 9 av 10 |

Innen de to første dagene etter den nordamerikanske utgivelsen ble *Final Fantasy VIII* det bestselgende videospillet i USA, noe som varte i mer enn tre uker. I tillegg til å selge for mer enn US$50 millioner innen de 13 følgende ukene, solgte spillet omtrent 2,5 millioner eksemplarer i Japan innen de første fire dagene etter utgivelsen. I 2006 ble *Final Fantasy VIII* stemt frem av lesere av det japanske magasinet *Famitsu* som det 22. beste spillet noensinne. Mer enn seks millioner eksemplarer totalt ble solgt frem til utgangen av 1999.

Anmeldelser av *Final Fantasy VIII*s spillmekanismer er blandet. IGN følte at det var spillets svaketste aspekt og kommenterte «Guardian Force»-angrepssekvensene som «utrolig filmaktige» men langtekkelige. De anså også kampsystemet som svært komplisert, dog forfriskende innovativt og noe som «rollespill-fanatikere elsker å være besatt av». *Official U.S. PlayStation Magazine* hevdet at spillets «Junction»-system var en stor tabbe på grunn av gjentakende påfylling av magi, mens det britiske magasinet *Edge* kommenterte at kampsystemet bestod av et forvirrende sett med innviklede valg og teknikker som de fleste spillere ville nyte. GameSpot roste spillets kampsystem og kommenterte at mulighetene for tilpasning med Junction-systemet var enorme.

Kritikere har sammenliknet andre deler av spillet med tidligere *Final Fantasy*-spill. Gaming Age mente at historien og grafikken var en stor forbedring fra *Final Fantasy VII* men at kvaliteten på musikken var den samme. Game Revolution kritiserte spillet for å ikke inkorporere stemmer for figurene men roste handlingen og slutten. *Edge* kalte *Final Fantasy VIII* et langt mer begavet spill enn *Final Fantasy VII*, men de følte imidlertid at spillets lengde gjorde at handlingen ikke var i stand til å tilby konstant gode replikker og bihistorier. De mente også at noen av handlingsvriene ikke var passende manipulert og forberedt. Genrelt betraktet *Edge* *Final Fantasy VIII* som enda en fremragende utgave i *Final Fantasy*-serien. *Electronic Gaming Monthly* ga liknende kommentarer og uttalte at utviklingen av figurene var det beste av ethvert rollespill og at «*Final Fantasy VIII* er høydepunktet innen sin sjanger».

Produkter
---------

Samme måned som *Final Fantasy VIII* ble gitt ut i Japan, ble det også lansert en guide for nybegynnere og en rekke postkort. Disse ble fulgt av boken *Final Fantasy VIII Ultimania* måneden etter, som inneholder en dyptgående guide til spillet og intervjuer med utviklerne. Klistremerkealbumet *Final Fantasy VIII Seal Book* og *Final Fantasy VIII Memorial Album*, som er en illustrert gjenfortelling av spillet, ble gitt ut i henholdsvis juni og september 1999. En origamibok fulgte 19. november samme år.

22. september 1999 ble en CD-ROM kalt *Final Fantasy VIII Desktop Accessories* gitt ut. Den inneholder skrivebordsikoner, bakgrunner, skjermbeskyttere og et e-postpogram. I tillegg har den en utgave av minispillet *Triple Triad* som lar spillere konkurrere over lokale netteverk.

Referanser
----------

1. ↑   Steam[Hentet fra Wikidata]
2. ↑   Humble Store[Hentet fra Wikidata]
3. 1 2  
Square Electronic Arts, red. (1999). *Final Fantasy VIII North American instruction manual*. Square Electronic Arts. s. 20, 24, 36. SLUS-00892GH.
4. 1 2 3  «Final Fantasy VIII - World». Square Enix. Arkivert fra originalen 8. mars 2007. Besøkt 24. mars 2007.
5. ↑  
 **Centra Civilization**  
A civilization in Centra 4000 years ago. These Centra people emigrated to other continents and founded the Dollet Empire to the west and Esthar to the east. Centra was destroyed 80 years ago by the Lunar Cry.
 Square. *Final Fantasy VIII*.  Square EA. PlayStation.  (engelsk). 1999-09-09.
6. 1 2 3 4  
Knight, Sheila (2003). «Tetsuya Nomura's 20s». FLAREgamer. Besøkt 15. juli 2006.
7. ↑  
 **Dr. Kadowaki:** Why don't you take it easy in training? Next time you might not be so lucky. / **Squall:** Tell that to Seifer. / **Dr. Kadowaki:** Quistis? Come get your student. Yes, yes... His injury's not serious. It'll probably leave a scar.
 Square. *Final Fantasy VIII*.  Square EA. PlayStation.  (engelsk). 1999-09-09.
8. ↑  
 **Xu:** Our client for this mission is the Dollet Dukedom Parliament. A request for SeeD was made 18 hours ago. Dollet has been under attack by the G-Army since about 72 hours ago. 49 hours into the battle, Dollet abandoned their position in the inner city. Currently, they have retreated into the nearby mountains and are reorganizing their troops. That's the current status. Now onto the mission objective. According to our reports, the G-Army is mopping up the Dollet troops in the mountain region. We're to make a landing at Lapin Beach. We're to eliminate the remaining G-Army within the city and liberate it A.S.A.P. Afterwards, SeeD members will intercept any G-Army forces trying to make their way into the city from the mountain region.
 Square. *Final Fantasy VIII*.  Square EA. PlayStation.  (engelsk). 1999-09-09.
9. ↑  
 **Headmaster Cid:** Seifer. You will be disciplined for your irresponsible behavior. You must follow orders exactly during combat. But I'm not entirely without sympathy for you. I don't want you all to become machines. I want you all to be able to think and act for yourselves. I am...
 Square. *Final Fantasy VIII*.  Square EA. PlayStation.  (engelsk). 1999-09-09.
10. ↑  
Square Electronic Arts, red. (1999). *Final Fantasy VIII North American instruction manual*. Square Electronic Arts. s. 6–9. SLUS-00892GH.
11. ↑  
 **Squall:** Our next mission... This is no ordinary mission. It's a direct order from both Balamb and Galbadia Garden. We're to... ...assassinate the sorceress.
 Square. *Final Fantasy VIII*.  Square EA. PlayStation.  (engelsk). 1999-09-09.
12. ↑  
 **Squall:** So, you've become the sorceress' lap dog? / **Seifer:** I preferred to be called her knight. This has always been my dream.
 Square. *Final Fantasy VIII*.  Square EA. PlayStation.  (engelsk). 1999-09-09.
13. ↑  
 **Raijin:** I dunno. At first, they were sayin' somethin' 'bout roundin' up the SeeDs, ya know!? Now, everyone's either sidin' with the Garden Master or the headmaster and fightin' everywhere, ya know!?
 Square. *Final Fantasy VIII*.  Square EA. PlayStation.  (engelsk). 1999-09-09.
14. ↑  
 **Squall:** I'm terribly sorry. It was inevitable... We lost control of the Garden.
 Square. *Final Fantasy VIII*.  Square EA. PlayStation.  (engelsk). 1999-09-09.
15. ↑  
 **Squall:** Oh, and one more thing... It appeared that the Galbadians were searching for Ellone. That seemed to be their main objective in FH.
 Square. *Final Fantasy VIII*.  Square EA. PlayStation.  (engelsk). 1999-09-09.
16. ↑  
 **Ellone:** People say you can't change the past. But even still, if there's a possibility, it's worth a try, right?
 Square. *Final Fantasy VIII*.  Square EA. PlayStation.  (engelsk). 1999-09-09.
17. ↑  
 **Laguna:** A fierce debate ensued about who should govern this country after Adel was gone. I wasn't paying close attention while they made me up to be this hero of the revolution, and I ended up being president.
 Square. *Final Fantasy VIII*.  Square EA. PlayStation.  (engelsk). 1999-09-09.
18. ↑  
 **Squall:** (How long has it been since we started moving?) (There's not much more to do now. We've taken care of all the monsters in the Garden.) (Oh yeah... I still have to report to the headmaster. There's a lot of things I want to ask about, too.) (He's probably still busy, trying to reestablish order in the Garden.) (...We're in the middle of nowhere.) (Man, I'm bored...) (I hate having nothing to do. It gets me thinking too much.) (I hope Selphie and the others are all right. Was it wrong for me to let them go? I wonder how Quistis and Irvine felt about it.) (That sorceress... Who is she? Why fire missiles at the Garden? Is Seifer ever coming back? I'll get even with him next time.)
 Square. *Final Fantasy VIII*.  Square EA. PlayStation.  (engelsk). 1999-09-09.
19. ↑  
 **Cid:** This journey will involve many battles. A well qualified leader is needed for this. Therefore, I am appointing Squall as your new leader. From now on, Squall will be the leader. He will decide our destination and battle plan.
 Square. *Final Fantasy VIII*.  Square EA. PlayStation.  (engelsk). 1999-09-09.
20. ↑  
 **Squall:** ...Why is it that we forgot? We grew up together as kids... How's that possible...? / **Irvine:** How about this? ...The price we pay for using the GF. The GF provides us its power. But the GF makes its own place inside our brain... / **Quistis:** So you're saying that the area is where our memories are stored? No...! That's just a rumor the GF critics are spreading. / **Zell:** So if we keep relying on the GF, we won't be able to remember a lot of things?
 Square. *Final Fantasy VIII*.  Square EA. PlayStation.  (engelsk). 1999-09-09.
21. ↑  
 **Cid:** She had been a sorceress since childhood. I married her, knowing that. We were happy. We worked together, the two of us. We were very happy. One day, Edea began talking about building the Garden and training SeeD. I became obsessed with that plan. But I was very concerned with SeeD's goal, that one day SeeD might fight Edea...
 Square. *Final Fantasy VIII*.  Square EA. PlayStation.  (engelsk). 1999-09-09.
22. ↑  
 **Edea:** ...I have been possessed all this time. I was at the mercy of Sorceress Ultimecia. Ultimecia is a sorceress from the future. A sorceress many generations ahead of our time. Ultimecia's objective is to find Ellone.
 Square. *Final Fantasy VIII*.  Square EA. PlayStation.  (engelsk). 1999-09-09.
23. ↑  
 **Rinoa:** There was a sorceress inside me. Ultimecia, a sorceress from the future. She's trying to achieve time compression.
 Square. *Final Fantasy VIII*.  Square EA. PlayStation.  (engelsk). 1999-09-09.
24. ↑  
 **Squall:** Let's go, Rinoa. Let's go meet Ellone. Ellone will bring us together.
 Square. *Final Fantasy VIII*.  Square EA. PlayStation.  (engelsk). 1999-09-09.
25. ↑  
 **Rinoa:** But Edea's still... I can't guarantee anything, either, if Ultimecia possesses me again... You saw me. She controlled me in outer space and made me break Adel's seal.
 Square. *Final Fantasy VIII*.  Square EA. PlayStation.  (engelsk). 1999-09-09.
26. ↑  
 **Controller:** The lunar world is a world of monsters. Didn't you learn that in school? As you can see, the monsters are gathering at one point. History's starting to repeat itself. The Lunar Cry is starting.
 Square. *Final Fantasy VIII*.  Square EA. PlayStation.  (engelsk). 1999-09-09.
27. ↑  
 **Descendant 1:** Sorceress Rinoa. Hyne's descendant. / **Descendant 2:** Come with us. We must seal your power for the sake of the world.
 Square. *Final Fantasy VIII*.  Square EA. PlayStation.  (engelsk). 1999-09-09.
28. ↑  
 **Doc Odine:** There iz only one way to defeat Ultimecia. You must kill her in ze future. ...There is no normal way to jump to ze future under normal circumstances. But there iz still a way! It iz because Sorceress Ultimecia plans to compress time. Compressing time with magic... Vat good will it do for ze sorceress to compress time? There may be many reasons, but it doesn't matter. ...In order for Ultimecia to exist in this time, she must take over ze body of a sorceress from ze present. But ze machine must have a limit. Ultimecia probably needs to go back further in time to achieve time compression. Only Ellone can take her back further into ze past. Zat iz why she iz desperately seeking her. We must take advantage of Ellone's power. ...Once Ultimecia iz in ze past, she'll use ze time compression magic. ...Ultimecia also goes back to her own world. Vat would be left is ze time compressed world. Past, present, and future will all get mixed together. You will keep moving through ze time compression toward ze future. Once you're out of ze time compression, zat will be Ultimecia's world. It's all up to you after zat.
 Square. *Final Fantasy VIII*.  Square EA. PlayStation.  (engelsk). 1999-09-09.
29. ↑  
 **Laguna:** Adel will need to pass on her powers before being defeated. Rinoa, will you be willing to accept them?
 Square. *Final Fantasy VIII*.  Square EA. PlayStation.  (engelsk). 1999-09-09.
30. ↑  
 **Squall:** Both Garden and SeeD were your ideas. Garden trains SeeDs. SeeDs are trained to defeat the sorceress.
 Square. *Final Fantasy VIII*.  Square EA. PlayStation.  (engelsk). 1999-09-09.
31. ↑  
Coxon, Sachi (oversetter) (5. juni 1998). «=Interview with Yoshinori Kitase, Tetsuya Nomura and Yusuke Naora». Famitsu Weekly. Besøkt 10. september 2008.
32. ↑  
Coxon, Sachi (oversetter) (5. juni 1998). «Interview with Hironobu Sakaguchi». Famitsu Weekly. Besøkt 10. september 2008.
33. ↑  
«Nobuo Uematsu's Profile». Square Enix USA. Arkivert fra originalen 12. mars 2009. Besøkt 17. mars 2006.
34. ↑  
IGN Staff (5. oktober 1999). «Final Fantasy VIII Tops Videogame Charts». IGN. Arkivert fra originalen 2. august 2011. Besøkt 16. mars 2006.
35. ↑  
Sato, Yukiyoshi Ike (14. desember 1999). «FFVIII Sells Six Million Copies Worldwide». GameSpot. Besøkt 14. august 2007.
36. ↑  IGN Staff (9. desember 1999). «FF8 Breaks Sales Records». IGN. Arkivert fra originalen 4. desember 2012. Besøkt 14. august 2007.
37. ↑  IGN Staff (7. september 1999). «Final Fantasy VIII Is Out!». IGN. Arkivert fra originalen 4. desember 2012. Besøkt 16. mars 2006.
38. ↑  
Campbell, Colin (3. mars 2006). «Japan Votes on All Time Top 100». *Next Generation Magazine*. Besøkt 14. august 2007.
39. ↑  
«Final Fantasy VIII Sells One Million». Gamasutra. 9. desember 1999. Arkivert fra originalen 21. april 2008. Besøkt 25. mars 2008.
40. 1 2  
Lundigran, Jeff (10. september 1999). «Final Fantasy VIII Review». IGN. Arkivert fra originalen 11. februar 2009. Besøkt 13. juli 2006.
41. ↑  
1UP Staff (1. januar 2000). «Final Fantasy VIII PS Review». 1UP.com. Besøkt 13. juli 2006. [*død lenke*]
42. 1 2  
Redaktører i Edge, red. (1999). *Edge Autumn 1999*. Future Publishing. s. 87.
43. ↑  
Vestal, Andrew (24. februar 1999). «Final Fantasy VIII for PlayStation Review». GameSpot. Besøkt 13. juli 2006.
44. ↑  
McTague, Bob (9. september 1999). «Gaming Age Review - Final Fantasy VIII». Gaming Age. Arkivert fra originalen 11. april 2009. Besøkt 12. juni 2008.
45. ↑  
Liu, Johnny (september 1999). «Game Revolution Review Page - Final Fantasy VIII». Game Revolution. Arkivert fra originalen 8. februar 2012. Besøkt 12. juni 2008.
46. ↑  
Sato, Yukiyoshi Ike (1. september 1999). «New FFVIII CD-ROM Announced». GameSpot. Arkivert fra originalen 16. september 2006. Besøkt 7. september 2008.

Eksterne lenker
---------------

* (en) *Final Fantasy VIII* på Steam Rediger på Wikidata

* (en) *Final Fantasy VIII* hos MobyGames Rediger på Wikidata

* (en) *Final Fantasy VIII* på Internet Movie Database Rediger på Wikidata

* (en) *Final Fantasy VIII* hos Giant Bomb Rediger på Wikidata

* (en) *Final Fantasy VIII* hos Internet Game Database Rediger på Wikidata

* (en) *Final Fantasy VIII* hos GameSpot Rediger på Wikidata

* (en) *Final Fantasy VIII* hos IGN Rediger på Wikidata

* (en) *Final Fantasy VIII* hos VGMdb Rediger på Wikidata

* (en) *Final Fantasy VIII* hos GameFAQs Rediger på Wikidata

* (en) *Final Fantasy VIII* hos GameFAQs Rediger på Wikidata

Engelsk Wikiquote har en samling sitater relatert til: ***Final Fantasy VIII*** 
* *Final Fantasy VIII* hos Wikia

| * v
* d
* r
*Final Fantasy* |
| --- |
| *Final Fantasy VIII* | Figurer  • Musikk |
| Hovedserien | *Final Fantasy*  • *II*  • *III*  • *IV*  • *V*  • *VI*  • *VII*  • *VIII*  • *IX*  • *X*  • *XI*  • *XII*  • *XIII*  • *XIV* |
| Oppfølgere | *Final Fantasy IV: The After Years*  • *Compilation of Final Fantasy VII*  • *Final Fantasy X-2*  • *Final Fantasy XII: Revenant Wings* |
| Relaterte serier | *Chocobo*  • *Crystal Defenders*  • *Fabula Nova Crystallis Final Fantasy XIII*  • *Final Fantasy Crystal Chronicles*  • *Ivalice*  • *Kingdom Hearts*  • *Mana*  • *SaGa* |
| Relaterte spill | *Final Fantasy Tactics*  • *Dissidia*  • *Ehrgeiz*  • *Final Fantasy Adventure*  • *Final Fantasy Legend* (*2*  • *3*)  • *Final Fantasy Mystic Quest*  • *Hikari no 4 Senshi: Final Fantasy Gaiden*  • *Fortress* |
| Filmer | *Final Fantasy: Legend of the Crystals*  • *Final Fantasy: The Spirits Within*  • *Final Fantasy: Unlimited*  • *Final Fantasy VII Advent Children*  • *Last Order: Final Fantasy VII* |

|  |  |
| --- | --- |
| Oppslagsverk/autoritetsdata | BNF **·** BNF (data) **·** MusicBrainz
 |

Portal: Videospill